दुकानों और व्यावसायिक स्थलों की लीज अवधि बढ़ाने की मांग
अजमेर|श्री अजमेरव्यापारिक महासंघ ने अजमेर विकास प्राधिकरण की आयुक्त स्नेहलता पंवार को ज्ञापन सौंपकर मांग की है कि जिन दुकानों और व्यावसायिक स्थलों की लीज अवधि समाप्त हो गई है, उन्हें अविलंब बढ़ाया जाए। महासंघ के अध्यक्ष मोहनलाल शर्मा और महासचिव रमेश लालवानी के अनुसार अजमेर में ऐसी सैकड़ों दुकानें और व्यावसायिक स्थल है जिनकी लीज अवधि समाप्त हो गई है। दुकानदार व्यवसायी असमंजस की स्थिति में हंै।
महासंघ की मांग है कि एडीए को शहर की समस्त दुकानों और व्यवसायिक स्थलों के लिए एक समान कार्यवाही करनी चाहिए। कचहरी स्टेशन रोड सहित कई क्षेत्रों में लीज समाप्त हो गई है, उसे बढ़ाना चाहिए।
hin_Deva hin_Deva hin_Deva